સહકારી જીનથી ટાવર ચોક સહિતના વિસ્તારોમાં રવિવારથી જ પોલીસને બંદોબસ્ત માટે તહેનાત કરી દેવાયા છે. ઉપરાંત રવિવારે સાંજે પોલીસ દ્વારા ફલેગમાર્ચ કરાઇ હતી. દરમિયાન, વહીવટી તંત્ર દ્વારા રવિવાર સવારે 8 વાગ્યાથી જ મોબાઇલ ઇન્ટરનેટ સેવા બંધ કરી દેવાઇ છે. જે મંગળવાર સવારે 7 વાગ્યા સુધી બંધ રહેશે. ત્યારબાદ પૂર્વવત થશે. નેટ સેવા બંધ હોવાને કારણે ઇન્ટરનેટના માધ્યમથી કામ કરનારા તથા મોબાઇલ ધારકોને ખૂબ જ મુશ્કેલી વેઠવી પડી હતી.